同子瞻次梅聖俞舊韵題鄉舍木山
作者：蘇轍
朝代：宋

paragraphs: 江槎出沒浮犀牛，波濤掀天谷爲洲。
江寒水落驚霜秋，危根瘦節鳴寒流。
脆朽吹去誰鎸鎪，連峰疊嶂立酋酋。
吾家此山不易得，十年棄置空自尤。
猿號鶴唳豈無意，委蛇怪我懷羔裘。
西歸父老拍手笑，笑憶翁子躬薪槱。
去時三山今有五，不問故園惟一丘。